== Livsanskuelser og forfatterskab ==
Ole Lund Kirkegaard blev født i [[Aarhus]], voksede op i [[Skanderborg]] og tog [[studentereksamen]] i [[1959]] fra [[Aarhus Katedralskole]]. Efter et halvt år som sømand og vikararbejde på små skoler besluttede han sig for at blive lærer – på trods af at han hadede at gå i skole som barn. I [[1963]] tog han [[lærer]]eksamen fra [[Århus Seminarium]], hvorpå han aftjente sin værnepligt i Jydske Dragonregiment, hvor han opnåede rang af løjtnant.<ref>[https://books.google.dk/books?id=EUwZ_RusG6gC&pg=PA141&lpg=PA141&dq=%22Ole+Lund+Kirkegaard%22+dragonregiment&source=bl&ots=fv4HyvDlG6&sig=ACfU3U10ryL70RoEc8bLWyl8G3YeAx7tjQ&hl=en&sa=X&ved=2ahUKEwjr2oLPpdvqAhW16KYKHcY5DFUQ6AEwBHoECAoQAQ#v=onepage&q=%22Ole%20Lund%20Kirkegaard%22%20dragonregiment&f=false ''Ole Lund Kirkegaard: en livshistorie'', Jens Andersen, 2010, Gyldendal]</ref> Han blev førstelærer på en lille skole ([[Oue]] Skole) midt mellem [[Hobro]] og [[Hadsund]]. En af hans elever her, den senere filminstruktør [[Niels Arden Oplev]], har i sin film ''[[Drømmen]]'' hentet inspiration i sin erindring om Lund Kirkegaard til billedet af den unge, grænseoverskridende lærer, Freddie Svale. Skolen i Oue blev senere omdannet til friskole med navnet [[Lille Virgils Friskole]]. Skolen lukkede i 2011.
Personbillede_savnes Litteratur Organisationer Uddannelsesinstitutioner